open-index/open-wikipedia-markdown huggingface dataset:
น้ำเชื่อมข้าวโพด

thumb|น้ำเชื่อมข้าวโพด

**น้ำเชื่อมข้าวโพด** เป็นน้ำเชื่อมชนิดหนึ่งที่ทำจากแป้งข้าวโพด ประกอบไปด้วยน้ำตาลหลายชนิด เช่น กลูโคส มอลโตส และโอลิโกแซ็กคาไรด์ ขึ้นอยู่กับเกรดของน้ำเชื่อม น้ำเชื่อมข้าวโพดใช้ในอาหารเพื่อให้เนื้อสัมผัสนุ่มลง เพิ่มปริมาณ ป้องกันการตกผลึกของน้ำตาล และเพิ่มรสชาติ น้ำเชื่อมข้าวโพดต่างจากน้ำเชื่อมข้าวโพดฟรักโทสสูง (HFCS) ซึ่งผลิตจากน้ำเชื่อมข้าวโพดโดยเปลี่ยนกลูโคสบางส่วนเป็นฟรักโทสด้วยเอนไซม์ D-xylose isomerase ซึ่งทำให้มีความหวานมากกว่า

ในสหรัฐอเมริกา คำว่า "น้ำเชื่อมกลูโคส" มักใช้แทนที่น้ำเชื่อมข้าวโพด เนื่องจากน้ำเชื่อมกลูโคสส่วนใหญ่ผลิตจากแป้งข้าวโพด โดยหลักการแล้วน้ำเชื่อมกลูโคสเป็นของเหลวที่ได้จากการนำแป้ง mono-, di- และแซคคาไรด์ขั้นที่สูงกว่ามาแยกสลายด้วยน้ำ และสามารถผลิตได้จากแหล่งอื่น ๆ เช่น ข้าวสาลี มันสำปะหลัง และมันฝรั่ง

## การผลิตเชิงพาณิชย์
ในอดีต น้ำเชื่อมข้าวโพดผลิตโดยการนำแป้งข้าวโพดผสมกับกรดไฮโดรคลอริกจาง แล้วจึงให้ความร้อนกับส่วนผสมภายใต้แรงดัน กระบวนการนี้คิดค้นขึ้นโดยนักเคมีชาวเยอรมัน  Gottlieb Kirchhoff ในปี ค.ศ. 1811 ปัจจุบัน น้ำเชื่อมข้าวโพดสามารถเตรียมได้จากกระบวนการทางชีวภาพหลายขั้นตอน เริ่มต้นด้วยเติมเอนไซม์ α-amylase ลงในส่วนผสมของแป้งข้าวโพดและน้ำ α-amylase เป็นเอนไซม์ที่หลั่งออกมาโดยแบคทีเรียสกุล *[[Bacillus]]* หลายชนิด และสามารถแยกเอนไซม์นี้ออกมาได้จากของเหลวที่แบคทีเรียเติบโตขึ้น เอนไซม์นี้ย่อยสลายแป้งให้เป็นโอลิโกแซ็กคาไรด์ จากนั้นจึงย่อยอีกครั้งให้เป็นโมเลกุลกลูโคสโดยการเติมเอนไซม์ glucoamylase หรือที่เรียกอีกอย่างหนึ่งว่า "γ-amylase" glucoamylase เป็นเอนไซม์ที่หลั่งออกมาโดยเห็ดราสกุล *[[Aspergillus]]* หลายชนิด และสามารถแยกเอนไซม์นี้ได้จากของเหลวที่เห็ดราเติบโต กลูโคสสามารถเปลี่ยนเป็นฟรุกโตสได้โดยการผ่านกลูโคสผ่านเสาที่บรรจุเอนไซม์ D-xylose isomerase ซึ่งเป็นเอนไซม์ที่แยกได้จากอาหารเลี้ยงเชื้อของแบคทีเรียหลายชนิด

น้ำเชื่อมข้าวโพดสำเร็จรูปที่นิยมมีสองชนิด

* *น้ำเชื่อมข้าวโพดใส*: เป็นน้ำเชื่อมข้าวโพดแต่งรสด้วยกลิ่นวานิลลาและเกลือ มีสีเกือบใส
* *น้ำเชื่อมข้าวโพดดำ*: เป็นส่วนผสมของน้ำเชื่อมข้าวโพด refiner's syrup สีและกลิ่นคาราเมล เกลือ และสารกันบูดโซเดียมเบนโซเอท มีสีน้ำตาลเข้ม

## การใช้
น้ำเชื่อมข้าวโพดมีการใช้หลัก ๆ ในอาหารสำเร็จรูปเช่น ตัวเพิ่มความหนืด ตัวให้ความหวาน และตัวคงความชุ่มชื้น ส่วนผสมหลักใน "น้ำเชื่อมแพนเค้ก" ส่วนใหญ่คือน้ำเชื่อมข้าวโพดหรือน้ำเชื่อมข้าวโพดฟรักโทสสูง ซึ่งทั้งสองอย่างนี้มีราคาต่ำกว่าน้ำเชื่อมเมเปิ้ล

ในสหรัฐมีการกำหนดเกณฑ์ภาษีสำหรับการนำเข้าน้ำตาลอ้อย ซึ่งส่งผลให้ราคาน้ำตาลอ้อยเพิ่มขึ้น ทำให้น้ำเชื่อมข้าวโพดกลายเป็นทางเลือกที่ใช้ต้นทุนต่ำกว่า น้ำเชื่อมข้าวโพดจึงมักนำมาใช้ในอาหารแปรรูปต่าง ๆ ที่ผลิตในสหรัฐ เช่น ลูกอม น้ำอัดลม และเครื่องดื่มผลไม้

หากผสมน้ำเชื่อมข้าวโพดกับน้ำตาล น้ำ และครีมทาร์ทาร์ ก็สามารถนำไปใช้ทำแก้วน้ำตาลได้

## อ้างอิง

หมวดหมู่:น้ำเชื่อม
หมวดหมู่:ผลิตภัณฑ์จากข้าวโพด
วัดเจริญสุข (จังหวัดกำแพงเพชร)

**วัดเจริญสุข** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำไหล อำเภอคลองลาน จังหวัดกำแพงเพชร มีเนื้อที่กว่า 30 ไร่ ปัจจุบันมีพระครูปลัดสิทธิกรณ์ วรญาโณ ดำรงตำแหน่งเจ้าอาวาส

วัดเจริญสุข แต่เดิมเป็นที่พักสงฆ์มาก่อนสร้างมาตั้งแต่ พ.ศ. 2516 มีการขอจัดตั้งวัดแต่ยังไม่ผ่าน กระทั่ง พ.ศ. 2557 และมาขอตั้งเป็นวัด และกระทรวงศึกษาธิการประกาศตั้งวัดเมื่อวันที่ 24 กันยายน พ.ศ. 2558 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2559

อาคารเสนาสนะที่สำคัญ ได้แก่ อุโบสถที่เสาแต่ละต้นประดับตกแต่งด้วยลวดลายเถาวัลย์ลายไทยสีทองโบราณ เลื้อยไปตามเสา ผนังอุโบสถและกำแพงปูนโดยรอบสร้างรูปปั้นพระชุ่มกอ ด้านในอุโบสถมีพระพุทธรูปองค์ใหญ่ซ้อนกันมีชื่อว่า *หลวงพ่อทอง* ด้านหลังชื่อ *หลวงพ่อกำไล* เนื่องจากบริเวณข้อพระกรและข้อพระบาทได้สวมกำไลสีทองไว้ เป็นพระพุทธรูปที่มีความศักดิ์สิทธิ์อีกองค์หนึ่ง ชาวบ้านมักมาขอให้ทำมาค้าขายได้กำไรก็จะสมปรารถนา ศาลาการเปรียญ ศาลาธรรมสังเวช กุฏิรับรอง เมรุ วัดได้สร้างองค์พญานาคาธิบดีศรีสุขวัฒน์ หรือพญานาคราชโพธิสัตย์ ในตระกูลภูริทัตนาคราช ความสูง 10 เมตร 80 เซนติเมตร ยาว 62 เมตร และยังสร้างพระพุทธลีลาทุ่งเศรษฐีประดิษฐานไว้ด้วย

## อ้างอิง

เจริญสุข
หมวดหมู่:อำเภอคลองลาน
มกราคม พ.ศ. 2567

**มกราคม พุทธศักราช 2567** เป็นเดือนที่ 1 ของปี พ.ศ. 2567 วันแรกของเดือนเป็นวันจันทร์ วันสุดท้ายของเดือนเป็นวันพุธ

## [[สถานีย่อย:เหตุการณ์ปัจจุบัน]]
น้ำตกแม่สา

**น้ำตกแม่สา** บ้างเรียก **น้ำตกลำน้ำแม่สาว** เป็นน้ำตกในท้องที่อุทยานแห่งชาติดอยสุเทพ-ปุย ในตำบลแม่แรม อำเภอแม่ริม จังหวัดเชียงใหม่ ต้นน้ำเกิดจากลำห้วยบ้านกาดสาว ไหลลงมาตามหุบเขาเมื่อไหลผ่านหมู่บ้านต่าง ๆ ในตำบลแม่ริมและตำบลโป่งแยง ที่เรียกน้ำแม่สาวเพราะเหตุว่าหญิงสาวชอบลงเล่นน้ำอยู่เป็นนิจ ต่อมาเพี้ยนมาเป็น "น้ำแม่สา"

น้ำตกแม่สาเป็นน้ำตกขนาดกลางมีน้ำไหลตลอดปี  มี 10 ชั้น แต่ละชั้นห่างกัน 100–500 เมตร รวมแล้วประมาณ 1,500 เมตร ชั้นที่ 1 ผาลาด ตั้งอยู่ใกล้ ๆ กับลานจอดรถ ต่อด้วยชั้นที่ 2 วังฝาย ชั้นที่ 3 ผาแตก ชั้นที่ 4 วังสามหมื่น ชั้นที่ 5 วังท้าวพรหมมา ชั้นที่ 6 ตาดเหมย ชั้นที่ 7 ตาดพนารมย์ ชั้นที่ 8 ผาเงิบ ชั้นที่ 9 วัดห่าง และชั้นที่ 10 ลานเท 

พืชพรรณในบริเวณพื้นที่มีพรรณไม้ในป่าเต็งรัง ได้แก่ เต็ง รัง พะยอม เป็นต้น และพรรณไม้ในป่าเบญจพรรณ ได้แก่ สัก ตะแบก ประดู สมอไทย และไผ่ชนิดต่าง ๆ เป็นต้น

## อ้างอิง

หมวดหมู่:สถานที่ท่องเที่ยวในจังหวัดเชียงใหม่
แม่สา
หมวดหมู่:อุทยานแห่งชาติดอยสุเทพ-ปุย
หมวดหมู่:อำเภอแม่ริม
ทาบาตะ ยูกิ

**ทาบาตะ ยูกิ** (, เกิด 30 กรกฎาคม 1984) เป็นนักวาดการ์ตูนชาวญี่ปุ่น หลังจากเขาทำงานเป็นผู้ช่วยของโทชิอากิ อิวาชิโระ เขาก็เขียนการ์ตูนเรื่องสั้นเรื่องแรกคือ *[[Hungry Joker]]* ซึ่งต่อมาได้รับการตีพิมพ์เป็นการ์ตูนเรื่องยาว หลังจากที่ *[[Hungry Joker]]* จบลง เขาก็ได้เปิดตัวการ์ตูนเรื่องใหม่คือเรื่อง *[[แบล็คโคลเวอร์]]*

## ประวัติ
ทาบาตะ ยูกิ เกิดที่จังหวัดฟุกุโอกะ ประเทศญี่ปุ่น ก่อนที่จะออกซีรีส์ของตัวเอง เขาเคยทำงานเป็นผู้ช่วยของโทชิอากิ อิวาชิโระ ในปี 2011 เขาเข้าสู่วงการจากการเขียนการ์ตูนเรื่องแรกคือเรื่อง *Hungry Joker* ซึ่งส่งเข้าประกวดใน *Golden Future Cup* และได้รับรางวัลชนะเลิศ ต่อมาเริ่มตีพิมพ์ลงนิตยสาร *[[โชเน็งจัมป์รายสัปดาห์]]* ของสำนักพิมพ์ *[[ชูเอชะ]]* ในปี 2012 ถึง 2013

หลังจาก *Hungry Joker* จบลง ทาบาตะก็ตีพิมพ์ช็อตเดียวอีกเรื่องชื่อ *[[แบล็คโคลเวอร์]]* ใน *Shōnen Jump Next!!* ช็อตเดียวนี้ต่อมากลายเป็นซีรีส์เต็ม โดยเริ่มตีพิมพ์ใน *[[โชเน็งจัมป์รายสัปดาห์]]* เมื่อวันที่ 16 กุมภาพันธ์ 2015 ไม่นานหลังจากเปิดตัว *แบล็คโคลเวอร์* ในรูปแบบซีรีส์เต็ม ทาบาตะก็แต่งงาน ในช่วงครึ่งแรกของปี 2017 แบล็คโคลเวอร์เป็นมังงะที่ขายดีที่สุดอันดับที่ 28 ในญี่ปุ่น

## รูปแบบ
ทาบาตะกล่าวว่าในการสร้างเรื่องราว เขาต้องการให้ตัวละครแต่ละตัวมีโอกาสโดดเด่น เมื่อพูดถึงตัวละคร เขาชอบที่จะมอบคุณลักษณะเฉพาะแต่ละตัวให้ผู้อ่านจดจำได้ สำหรับการออกแบบตัวละคร เขาบอกว่าเขาสนุกกับการวาดรูป ดังนั้นหากส่วนหนึ่งของการออกแบบตัวละครทำให้เขาหงุดหงิด เขาก็จะเปลี่ยนมัน

## อิทธิพล
ทาบาตะอ้างถึง *[[ดราก้อนบอล]]* ของอากิระ โทริยามะว่ามีอิทธิพลสำคัญต่องานของเขา โดยระบุว่านี่เป็นหนึ่งในเหตุผลหลักที่เขาตัดสินใจมาเป็นศิลปินมังงะ ทาบาตะ ได้อ้างถึง เค็นตาโร มิอูระ ผู้เขียนมังงะ *[[เบอร์เซิร์ก]]* และ ไทโตะ คูโบะ ผู้เขียนมังงะ *[[เทพมรณะ]]* เป็นแหล่งแรงบันดาลใจของเขา

## ผลงาน
**Hungry Joker* (2012–2013) 
*แบล็คโคลเวอร์ (2015–ปัจจุบัน)

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:บทความที่มีข้อความภาษาญี่ปุ่น
หมวดหมู่:บุคคลที่เกิดในปี พ.ศ. 2527
หมวดหมู่:ผู้ผลิตแอนิเมชันชาวญี่ปุ่น
หมวดหมู่:ผู้กำกับแอนิเมชั่นชาวญี่ปุ่น
หมวดหมู่:ผู้ผลิตแอนิเมชันในญี่ปุ่น
หมวดหมู่:แบล็คโคลเวอร์
วัดบ้านทุ่ง (จังหวัดเชียงราย)

**วัดบ้านทุ่ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 2 ในตำบลบ้านแซว อำเภอเชียงแสน จังหวัดเชียงราย ที่ดินตั้งวัดมีเนื้อที่ประมาณ 4 ไร่ มีที่ธรณีสงฆ์จำนวน 1 แปลง เนื้อที่ 1 ไร่ 2 งาน ปัจจุบันมีพระเดชา​ มหาปุญโญ​ ดำรงตำแหน่งเจ้าอาวาส

วัดบ้านทุ่งตั้งวัดเมื่อ พ.ศ. 2481 โดยมีนายลิน นครนามโลก นายวัง จันแปงเงิน และนายศิริ จันแปงเงิน เป็นผู้สร้างวัด วัดได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2550

อาคารเสนาสนะประกอบด้วย อุโบสถ วิหาร และกุฎิสงฆ์ ปูชนียวัตถุมีพระพุทธรูปพระประธานและพระพุทธรูปต่าง ๆ 1 องค์

## รายนามเจ้าอาวาส
* พระภิกษุก๋อง จันแปงเงิน
* พระภิกษุหล้า จันแปงเงิน
* พระภิกษุคำ
* พระภิกษุสุข จันแปงเงิน
* พระภิกษุเปี้ย อุดเตี่ยง
* พระภิกษุกาล
* พระภิกษุแก้ว เป็งเรือน
* พระภิกษุแก้ว วงศ์โน
* พระภิกษุปุ๊ด ฐานธมฺโม
* พระเดชา​ มหาปุญโญ

## อ้างอิง

บ้านทุ่ง
วัดปงของ

**วัดปงของ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 5 ในตำบลแม่เงิน อำเภอเชียงแสน จังหวัดเชียงราย ที่ดินตั้งวัดมีเนื้อที่ 3 ไร่ 3 งาน มีที่ธรณีสงฆ์จำนวน 1 แปลง เนื้อที่ 15 ไร่ ปัจจุบันมีพระอธิการ สิทธิชัยสิทธิวุฑโฒ ดำรงตำแหน่งเจ้าอาวาส

วัดปงของตั้งวัดเมื่อ พ.ศ. 2473 ได้รับพระราชทานวิสุงคามสีมาเมื่อวันที่ 18 มิถุนายน พ.ศ. 2536 อาคารเสนาสนะประกอบด้วยอุโบสถ ศาลาการเปรียญและกุฏิสงฆ์ ปูชนียวัตถุมีเจดีย์องค์สีทอง

## รายนามเจ้าอาวาส
* พระจัยวรรณะ
* พระจันทร์
* พระอุ๊ต
* พระเสน
* พระพา
* พระวัง จิตตฺคุตฺโต
* พระเลิศ อารยธมฺโม
* พระสลวย อิสฺสรธมฺโม
* พระประพันธ์ ญาณวุฑโฒ
* พระอรุณ รกฺขิกธมฺโม
* พระอธิการ สิทธิชัยสิทธิวุฑโฒ

## อ้างอิง

ปงของ
มานา

ในคัมภีร์ไบเบิล **มานา** หรือ **มานนา** ( บางครั้งสะกดแบบโบราณว่า mana; , ; ) เป็นอาหารที่พระยาห์เวห์ประทานให้วงศ์วานอิสราเอลระหว่างการเดินทางในถิ่นทุรกันดารในช่วง 40 ปีหลังการอพยพและก่อนการยึดครองคานาอัน ในคัมภีร์อัลกุรอานยังมีการกล่าวถึงมานาสามครั้ง

## การบรรยาย
### ในคัมภีร์ฮีบรู
ในคัมภีร์ฮีบรู มีการบรรยายถึงมานา 2 ครั้ง ครั้งแรกในอพยพ 16:1–36 ซึ่งการเป็นบรรยายแบบเต็มเกี่ยวกับมานา และอีกครั้งในกันดารวิถี 11:1–9 ในฐานะส่วนหนึ่งของการบรรยายต่างหาก  ในคำบรรยายในหนังสืออพยพระบุว่ามานาเป็น "เกล็ดบางละเอียด" เหมือน้ำค้างแข็งอยู่บนพื้นดิน ในหนังสือกันดารวิถีบรรยายว่ามานาตกลงมากับน้ำค้างในเวลากลางคืน หนังสืออพยพเสริมว่าต้องเก็บมานาก่อนที่จะละลายไปเพราะความร้อนของแดด มานามีขนาดเท่าเมล็ดผักชีแต่มีสีขาว 

หนังสือกันดารวิถีระบุว่ามานามีสีเหมือนยางไม้ตะคร้ำ (bdellium) และเสริมว่าชาวอิสราเอลโม่หรือตำมานาและใส่หม้อต้มทำขนม ให้รสชาติเหมือนขนมคลุกเคล้าด้วยน้ำมัน หนังสืออพยพระบุว่ามานาดิบรสชาติเหมือนขนมแผ่นผสมน้ำผึ้ง ชาวอิสราเอลได้รับคำแนะนำให้รับประทานมานาเฉพาะที่เก็บมาได้วันต่อวัน มานาที่เก็บไว้ข้ามคืนจะ "มีหนอนขึ้น และบูดเหม็น" ยกเว้นการเก็บในวันก่อนวันสะบาโต ซึ่งให้เก็บมานาในปริมาณสองเท่าของปริมาณที่เก็บในวันอื่น มานาที่เก็บในวันนี้จะไม่เน่าเสียเมื่อเก็บไว้ข้ามคืน อพยพ 16:23–24 บรรยายว่า:โมเสสบอกพวกเขาว่า "พระยาห์เวห์ทรงบัญชาว่า 'พรุ่งนี้เป็นวันหยุดพัก เป็นสะบาโต วันบริสุทธิ์แด่พระยาห์เวห์ จะปิ้งอะไรก็ให้ปิ้ง จะต้มอะไรก็ให้ต้มเสีย และส่วนที่เหลือทั้งหมด จงเก็บไว้จนถึงวันรุ่งขึ้น' " เมื่อพวกเขาเก็บไว้จนถึงวันรุ่งขึ้นตามที่โมเสสสั่ง อาหารนั้นไม่บูดเหม็นและไม่มีหนอนในนั้น

### ในคัมภัร์อัลกุราน
คำว่า *มานา* ปรากฏสามครั้งในคัมภัร์อัลกุรอาน ที่ 2:57, 7:160, และ 20:80

## ดูเพิ่ม
* ขนมปังแห่งชีวิต

## อ้างอิง

## อ่านเพิ่มเติม
*
*
*
*
*William R. Corliss: *Tornados, Dark Days, Anomalous Precipitation, and related weather phenomena* (The Sourcebook Project, 1983), pages 52 to 54, GWF5: *The Fall of Manna*.

## แหล่งข้อมูลอื่น

* ''Jewish Encyclopedia'', Manna
* chabad.org, The Manna
* ''Catholic Encyclopedia'', Manna
* Devotion and Use of the Manna of Saint Nicholas
* Lycaeum, Manna as a mushroom [psilocybe]

หมวดหมู่:ขนมปัง
หมวดหมู่:หนังสืออพยพ
หมวดหมู่:หนังสือกันดารวิถี
พงศ์พันธุ์ของโนอาห์

**พงศ์พันธุ์ของโนอาห์** ( มีคำเรียกอื่น ๆ ว่า **Table of Nations** หรือ **Origines Gentium** เป็นลำดับพงศ์พันธุ์ของบุตรชายของโนอาห์ตามคัมภีร์ไบเบิลฮีบรู  ( และการแพร่กระจายไปยังหลายดินแดนหลังน้ำท่วมครั้งใหญ่ มุ่งเน้นไปที่สังคมหลัก ๆ ที่เป็นที่รู้จักในเวลานั้น คำว่า *[[ชาติ|ประชาชาติ]]* (*nation*) ที่ใช้ระบุถึงผู้สืบเชื้อสายเป็นคำแปลมาตรฐานของคำภาษาฮีบรูว่า "goyim" ซึ่งตามมาด้วยคำว่า "nationes" ในวัลเกตหรือคัมภีร์ไบเบิลฉบับภาษาละติดเมื่อราว ค.ศ. 400 และไม่ได้มีความหมายทางการเมืองแบบกับคำว่า*ประชาชาติ*ในปัจจุบัน

รายชื่อ 70 ชื่อนำเสนอชาติพันธุ์นามและภูมินามที่เป็นที่รู้จักกันดีซึ่งมีความสำคัญต่อภูมิศาสตร์ในพระคัมภัร์ไบเบิล เช่นบุตรชายสามคนของโนอาห์คือ เชม (Shem), ฮาม (Ham) และยาเฟท (Japheth) ซึ่งนักวิชาการชาวเยอรมนีที่โรงเรียนประวัติศาสตร์เกิททิงเงินในศตวรรษที่ 18 ได้นำชื่อมากำหนดเป็นศัพท์ทางเชื้อชาติ ได้แก่ เชไมต์ (Semites), ฮาไมต์ (Hamites) และ ยาเฟไทต์ (Japhetites) ชื่อของหลานชายบางคนของโนอาห์ยังใช้เป็นชื่อชาติพันธุ์ต่าง ๆ ด้วย ตั้งแต่เอลาม (Elam), อัสชูร (Ashur), อารัม (Aram), คูช (Cush) และคานาอัน (Canaan) นำมาตั้งเป็นชื่อชาวเอลาไมต์ (Elamites), ชาวอัสซีเรีย (Assyrians), ชาวแอราเมียน (Arameans), ชาวคูช (Cushites) และชาวคานาอัน (Canaanites) ในทำนองเดียวกัน จากบุตรชายของคานาอันได้แก่ เฮท (Heth), เยบุส (Jebus) และอาโมรุส (Amorus) นำมาตั้งเป็นชื่อชาวฮิตไทต์ (Hittites), ชาวเยบุส (Jebusites) และชาวอาโมไรต์ (Amorites) ผู้สืบเชื้อสายเพิ่มเติมของโนอาห์ ได้แก่ เอเบอร์จากเชม, กษัตริย์นักล่านิมโรดจากคูช และชาวฟิลิสตีนจากอียิปต์ (บุตรชายของฮาม)

## ดูเพิ่ม
* คำแช่งต่อฮาม
* เรือโนอาห์

## อ้างอิง

## บรรณานุกรม

*  (an English translation published in 2016, by the Golan Abarbanel Research Institute, )
* (first printed in 1930)
* 
* (reprinted in Westport Conn. 1981)
*
*
* 
* 
* 
* 
* 
* 
* 
* 
* 
* 
*
*
* 
* 
* 
* 
* (reprinted in 1978)
* 
* 
* 
*  (quoted in )
*  (reprinted from London 1896)
* 
*
* 
* 
* 
* 
* 
* 
* 
* 
* 
*
*
* 
* 
* 
* 
* 
* 
* (First printed in 1903, Based on British Museum add. 27031)
* 
* 
* 
* 
*
* (section 5, note 13) (This work, published in 429 CE, is a recension of Yu Huan's *Weilue* ("Brief Account of the Wei Dynasty"), the original having now been lost)

## แหล่งข้อมูลอื่น
* ''Jewish Encyclopedia'': Entry for "Genealogy"


หมวดหมู่:โนอาห์
หมวดหมู่:พงศาวลีวิทยา
หมวดหมู่:ลำดับพงศ์พันธุ์ในคัมภีร์ไบเบิล
ข้อพิพาทระหว่างอับราฮัมและโลท

**ข้อพิพาทระหว่างอับราฮัมและโลท** (; , *Merivat Roey Avraham Ve'Roey Lot*) เป็นเหตุการณ์ในหนังสือปฐมกาล เล่าถึงการแยกทางกันของอับราฮัมและโลทอันเป็นผลมาจากการวิวาทระหว่างเหล่าคนเลี้ยงสัตว์ของทั้งคู่ ข้อพิพาทคลี่คลายลงโดยอับราฮัมยอมมอบแผ่นดินแห่งพระสัญญาส่วนหนึ่งของตนให้กับโลทเพื่อคลี่คลายความขัดแย้งอย่างสันติวิธี

## เรื่องเล่าในคัมภีร์ไบเบิล
ในปฐมกาล 13:5-13 อับราฮัม (เวลานั้นใช้ชื่อว่าอับราม) และโลทแยกทางกันอันเป็นผลมาจากการวิวาทระหว่างเหล่าคนเลี้ยงสัตว์ของทั้งคู่ ในตอนต้นของเรื่องราวระบุว่าโลทเป็นชายที่ร่ำรวยมากหลังกลับจากอียิปต์เช่นเดียวกับอับราฮัม ความในคัมภีร์ไบเบิลไม่ได้อธิบายเหตุผลที่แน่ชัดของข้อพิพาท แต่ผลจากเรื่องนี้คืออับราฮัมเสนอกับโลทให้แยกทางกันเพื่อป้องกันการต่อสู้กัน อับราฮัมให้สิทธิ์โลทเป็นคนแรกที่จะเลือกอาณาเขตที่ต้องการ:

โรเบอร์ต อัลเทอร์ (Robert Alter) ให้ความเห็นว่าภาษาของอับราฮัมนั้น "ชัดเจน หนักแน่น และสุภาพ" โลทยอมรับข้อตกลงสันติในการแบ่งดินแดน และเลือกพื้นที่ของที่ลุ่มแม่น้ำจอร์แดนซึ่งรวมไปถึงเมืองโสโดม เรื่องราวจบด้วยการที่อับราฮัมและโลทแยกกันตั้งถิ่นฐานในพื้นที่ต่าง ๆ ของแผ่นดิน:

## ผลลัพธ์
การอ้างถึงเมืองโสโดมในวรรคที่ 13 บ่งบอกว่าโลทตัดสินใจได้ไม่ดี ความบรรยายใช้การที่โลทเลือกดินแดนใกล้กับเมืองโสโดมเป็นการเกรินการณ์บทบาทของโลทในยุทธการที่สิดดิมซึ่งโลทถูกจับเป็นเชลยระหว่างยุทธการ และบทบาทของโลทในเหตุการณ์การทำลายเมืองโสโดมและโกโมราห์ โลทตั้งเต็นท์อยู่ใกล้เมืองโสโดมตามที่บรรยายในปฐมกาล 13:12 ส่วนในปฐมกาล 14:12 โลทอาศัยอยู่ในตัวเมืองโสโดม เรื่องราวการทำลายเมืองโสโดมที่เกี่ยวข้องอยู่ในบทที่ 19

## อ้างอิง

หมวดหมู่:หนังสือปฐมกาล
หมวดหมู่:อับราฮัม
หมวดหมู่:โลท
ยุทธการที่สิดดิม

**ยุทธการที่หุบเขาสิดดิม** () หรือเรียกว่า **สงครามเก้ากษัตริย์** () หรือ **การปลงพระชนม์เคโดร์ลาโอเมอร์** () เป็นเหตุการณ์ในคัมภีร์ฮีบรู หนังสือ ที่เกิดขึ้นในสมัยของอับราม (อับราฮัม) และโลท หุบเขาสิดดิมเป็นสนามรบของเมืองต่าง ๆ ในที่ราบแม่น้ำจอร์แดนเพื่อต่อต้านการปกครองของชาวเมโสโปเตเมีย

เหตุการณ์นี้เป็นที่โต้แย้งให้หมู่นักวิชาการว่าเป็นเหตุการณ์ที่เกิดขึ้นจริงในประวัติศาสตร์หรือไม่ โรนัลด์ เฮนเดล (Ronald Hendel) กล่าวว่า "ความเห็นพ้องต้องกันในปัจจุบันก็คือมีหลักฐานทางประวัติศาสตร์เพียงเล็กน้อยหรือไม่มีเลยเกี่ยวกับเหตุการณ์ในหนังสือปฐมกาลช่วงก่อนที่จะเกิดชนชาติอิสราเอล"

## อ้างอิง

สิดดิม
หมวดหมู่:หนังสือปฐมกาล
หมวดหมู่:อับราฮัม
หมวดหมู่:โลท
หมวดหมู่:โสโดมและโกโมราห์
พันธสัญญาแห่งซีกสัตว์

ในคัมภีร์ไบเบิลฮีบรู **พันธสัญญาแห่งซีกสัตว์** หรือ **พันธสัญญาระหว่างซีกสัตว์** (; ) เป็นเหตุการณ์สำคัญในเทววิทยายิว ในเหตุการณ์นี้ พระเจ้าทรงเผยพระองค์เองต่ออับราฮัมและทรงทำพันธสัญญากับอับราฮัม (ในสถานที่ซึ่งปัจจุบันเรียกว่าเขาเบทาริม) ซึ่งพระเจ้าทรงประกาศต่ออับราฮัมว่าในที่สุดเชื้อสายของอับราฮัมจะได้สืบทอดดินแดนอิสราเอล นี่เป็นพันธสัญญาแรกที่ทำระหว่างพระเจ้าและปฐมบรรพบุรุษ

## ดูเพิ่ม
* การมัดอิสอัค

## อ้างอิง

หมวดหมู่:หนังสือปฐมกาล
หมวดหมู่:อับราฮัม
ยาโคบปล้ำสู้กับทูตสวรรค์

**ยาโคบปล้ำสู้กับทูตสวรรค์** () เป็นเหตุการณ์ที่บรรยายในหนังสือปฐมกาล (บทที่ 32:22-32) และยังบรรยายในหนังสือโฮเชยา (บทที่ 12:3-5) "ทูตสวรรค์" ในเหตุการณ์นี้ได้รับการเรียกว่า "บุรุษ" (: *Ish*) และ "พระเจ้า" (: *El*) ในหนังสือปฐมกาล ในขณะที่หนังสือโฮเชยาเรียกว่า "ทูตสวรรค์" (: *Malakh*) เรื่องราวนี้เป็นที่มาของเปลี่ยนชื่อของยาโคบเป็น *[[อิสราเอล (ชื่อ)|อิสราเอล]]* (มีความหมายว่า "สู้กับพระเจ้า")
 
ในเรื่องราวยุคปฐมบรรพบุรุษในหนังสือปฐมกาล ยาโคบอยู่เพียงลำพังที่ริมแม่น้ำในตอนกลางคืนระหว่างการเดินทางกลับไปคานาอัน แล้วยาโคบได้พบกับ "บุรุษ" ผู้หนึ่งซึ่งเข้ามาปล้ำสู้กับยาโคบจนกระทั่งรุ่งสาง ท้ายที่สุดยาโคบจึงได้รับชื่อ *อิสราเอล* และได้รับการอวยพร แต่ "บุรุษ" ผู้นั้นปฏิเสธที่จะบอกชื่อของตน จากนั้นยาโคบจึงตั้งชื่อสถานที่ที่พวกเขาปล้ำสู้กันว่า *[[เปนูเอล]]* (: "เผชิญหน้ากับพระเจ้า")

## ดูเพิ่ม
* บันไดของยาโคบ

## อ้างอิง

## อ่านเพิ่มเติม
*   Also in:  (p. 22).

## แหล่งข้อมูลอื่น

* Links to images of Jacob Wrestling with the Angel
* Jacob's Wrestling Match: Was It an Angel or Esau? (archived 20 June 2004)
* Wrestling with Angels – chabad.org

หมวดหมู่:หนังสือปฐมกาล
หมวดหมู่:ยาโคบ
ภุมเรศ กลัดกลีบ

**ภุมเรศ กลัดกลีบ** หรือ **ศุภกร กลัดกลีบ** (เกิดวันที่ 7 กุมภาพันธ์ พ.ศ. 2534) เป็นนักฟุตบอลอาชีพชาวไทย ปัจจุบันเล่นให้กับทัพหลวง ยูไนเต็ด ในไทยลีก 3

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลบีบีซียู
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:ผู้เล่นสโมสรฟุตบอลทวีวัฒนา สมุทรสาคร ยูไนเต็ด
หมวดหมู่:ผู้เล่นสโมสรฟุตบอลพลังกาญจน์
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
เสื้อคลุมหลากสี

ในคัมภัร์ไบเบิลฮีบรู **เสื้อคลุมหลากสี** () หรือ ***ketonet passim*** () เป็นชื่อของเสื้อผ้าที่โยเซฟเป็นเจ้าของ ยาโคบบิดาของโยเซฟมอบเสื้อคลุมตัวนี้ให้โยเซฟในปฐมกาล 37

## เรื่องเล่าในคัมภีร์ไบเบิล

ยาโคบ (หรืออีกชื่อคืออิสราเอล) บิดาของโยเซฟรักโยเซฟมากและมอบเสื้อคลุมให้โยเซฟเป็นของขวัญ ทำให้เหล่าพี่ชายของโยเซฟรู้สึกอิจฉาเพราะเห็นว่าเสื้อคลุมพิเศษนี้เป็นเครื่องบ่งชี้ว่าโยเซฟจะได้สืบทอดตำแหน่งผู้นำครอบครัว เหล่าพี่ชายรู้สึกเกลียดโยเซฟมากขึ้นเมื่อโยเซฟเล่าความฝันของตนสองครั้งที่มีนัยว่าเหล่าพี่ชายทั้งหมดต่างโน้มตัวคำนับโยเซฟ เรื่องเล่าบอกว่าเหล่าพี่ชายวางแผนจะจัดการกับโยเซฟเมื่อโยเซฟอายุ 17 ปี และตั้งใจจะสังหารโยเซฟ แต่รูเบนพี่ชายคนโตห้ามไว้ รูเบนโน้มน้าวให้เหล่าน้องชายทิ้งโยเซฟลงในบ่อน้ำแทน ตัวรูเบนนั้นแอบวางแผนจะช่วยโยเซฟในภายหลัง แต่เมื่อรูเบนไม่อยู่ พี่ชายคนอื่น ๆ ก็วางแผนจะขายโยเซฟให้กับคาราวานพ่อค้าชาวอิชมาเอล เมื่อพ่อค้าชาวมีเดียนผ่านมาถึง เหล่าพี่ชายจึงดึงโยเซฟขึ้นมาจากบ่อน้ำและขายเขาให้กับพ่อค้าเป็นเงิน 20 แผ่น  เหล่าพี่ชายนำเสื้อคลุมของโยเซฟจุ่มในเลือดของแพะและนำเสื้อคลุมไปส่งให้ยาโคบผู้บิดา บอกว่าโยเซฟถูกสัตว์ร้ายฉีกเป็นชิ้น ๆ

## อ้างอิง

หมวดหมู่:หนังสือปฐมกาล
หมวดหมู่:ยาโคบ
หมวดหมู่:โยเซฟ (บุตรยาโคบ)
หมวดหมู่:วลีในคัมภีร์ไบเบิล
หมวดหมู่:วัตถุในคัมภีร์ฮีบรู
พรของยาโคบ

**พรของยาโคบ** () เป็นบทกวีพยากรณ์ที่ปรากฏใน และกล่าวถึงบุตรชายทั้งสิบสองคนของยาโคบ หนังสือปฐมกาลแสดงบทกวีในฐานะคำพูดของยาโคบแก่บุตรชายเมื่อยาโคบใกล้จะเสียชีวิต 

ปฐมกาล 49 มีการประเมินชนเผ่าของอิสราเอลเช่นเดียวกับพรของโมเสส แต่บทกวีทั้งสองมีความเหมือนกันเพียงเล็กน้อย เช่นที่ระบุว่าชนเผ่าหนึ่งจะเป็นผู้พิพากษา และอีกชนเผ่าจึงจะเป็น*ลูก[[สิงโต|สิงห์]]* ในพรของยาโคบระบุว่าดานเป็นผู้พิพากษา และยูดาห์เป็นลูกสิงห์ ในขณะที่พรของโมเสสระบุว่ากาดเป็นผู้พิพากษา และดานเป็นลูกสิงห์

ยาโคบต่างจากโมเสสตรงที่ไม่หวั่นเกรงที่จะตำหนิบางชนเผ่า โดยเฉพาะเผ่ารูเบน เผ่าสิเมโอน และเผ่าเลวี บทกวีมุ่งอธิบายสาเหตุที่แต่ละเผ่าต้องทนทุกข์กับชะตากรรมที่พวกเขากระทำ จึงอธิบายเรื่องอาณาเขตขนาดเล็กของรูเบนบุตรหัวปีเมื่อเปรียบเทียบกับยูดาห์ ว่ามีสาเหตุมาจากการร่วมประเวณีกับญาติสนิทของรูเบน (กล่าวถึงใน และ ) ที่อาณาเขตของสิโมโอนตั้งอยู่ภายในดินแดนของยูดาห์ และเลวีมีเมืองที่กระจัดกระจายไม่กี่เมือง ล้วนเป็นชะตากรรมอันเป็นผลมาจากความชั่วร้ายของพวกเขา ชนเผ่าอื่น ๆ  ก็มีการบอกลักษณะไว้ ไม่ว่าจะเป็นเรื่องท่าจอดเรือและลูกกวางงดงาม

## อ้างอิง

หมวดหมู่:หนังสือปฐมกาล
หมวดหมู่:ยาโคบ
เอโนช

**เอโนช** (; &nbsp;*ʾĔnōš*; "mortal man"; ;  *Enṓs*; Ge'ez: ሄኖስ/*Henos*) เป็นบุคคลในหนังสือปฐมกาลในคัมภีร์ไบเบิลฮีบรู เป็นบุตรชายคนแรกของเสทที่อยู่ในพงศ์พันธุ์ของอาดัม เอโนชยังได้รับการกล่าวถึงในลำดับพงศ์พันธุ์ของ 1 พงศาวดาร 

ในศาสนาคริสต์ เอโนชเป็นส่วนหนึ่งของลำดับพงศ์ของพระเยซูตามที่ระบุใน เอโนชยังได้รับการกล่าวถึงในศาสนาอิสลามในรวมเรื่องราวผู้พยากรณ์ยุคก่อนอิสลาม ซึ่งยกย่องเอโนชในลักษณะเดียวกัน นอกจากนี้นักประวัติศาสตร์อิสลามในยุคต้นอย่าง  Ibn Ishaq และ Ibn Hisham มักจะรวมชื่อของเอโนชไว้ในลำดับพงศ์ของนบีมุฮัมมัด (อาหรับ: *’Anūsh* أَنُوش  หรือ *Yānish* يَانِش).

## พงศาวลี

## อ้างอิง

หมวดหมู่:ผู้คิดค้นระบบการเขียน
หมวดหมู่:บุคคลจากหนังสือปฐมกาล
โลท

**โลท** (, ;  *Lōṭ*,  "สิ่งปกคลุม";  *Lṓt*;  *Lūṭ*; ซีรีแอก: ܠܘܛ *Lōṭ*) เป็นบุคคลที่ปรากฏในหนังสือปฐมกาล บทที่ 11-14 และ 19  เหตุการณ์ที่มีชื่อเสียงในชีวิตของโลทที่บันทึกในหนังสือปฐมกาล ได้แก่ การเดินทางกับเขากับอับราม (อับราฮัม) ผู้เป็นลุง, การหลบหนีให้พ้นการทำลายเมืองโสโดมและโกโมราห์ ซึ่งระหว่างนั้นภรรยาของเขาได้กลายเป็นเสาเกลือ และการถูกมอมเหล้าองุ่นโดยบุตรหญิงสองคนของตนเองเพื่อจะมีเพศสัมพันธ์กับเขาเพื่อสืบพงศ์พันธุ์ของพวกเขาต่อไป

## อ้างอิง

## บรรณานุกรม
*
*
* 
* 

## แหล่งข้อมูลอื่น

* Our People: A History of the Jews – Abram and Lot at chabad.org


หมวดหมู่:หนังสือปฐมกาล
เส้นทางพลิกผันของราชันอมตะ

เป็นซีรีส์ไลต์โนเวลญี่ปุ่นที่เขียนโดยยู โอคาโนะ และวาดภาพโดย Jaian ได้รับการตีพิมพ์ต่อเนื่องออนไลน์ผ่านทางเว็บไซต์โชเซ็ตสึกะ นิ นาโรตั้งแต่เดือนกันยายน พ.ศ. 2559 ต่อมาถูกตีพิมพ์โดยสำนักพิมพ์โอเวอร์แลป ซึ่งตีพิมพ์ไปแล้วจำนวน 14 เล่มตั้งแต่เดือนตุลาคม พ.ศ. 2560 ภายใต้สำนักพิมพ์โอเวอร์แลป โนเวล

การดัดแปลงเป็นมังงะที่วาดโดยไฮจิ นากาโซเนะ ได้รับการตีพิมพ์ในเว็บไซต์*คอมิกส์ การ์โด*ของโอเวอร์แลป ตั้งแต่เดือนพฤศจิกายน พ.ศ. 2560 โดยมีการรวบรวมตีพิมพ์เป็นเล่ม (ทังโกบง) ออกเป็น 12 เล่ม ณ เดือนธันวาคม พ.ศ. 2566 ซีรีส์อนิเมะทางโทรทัศน์ดัดแปลงโดยสตูดิโอคอนเน็กต์ ออกอากาศตั้งแต่เดือนมกราคมจนถึงเดือนมีนาคม พ.ศ. 2567 มีการประกาศฤดูกาลที่สองแล้ว

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## สื่อ
### ไลต์โนเวล
*เส้นทางพลิกผันของราชันอมตะ*เขียนโดยยู โอคาโนะ ได้เริ่มตีพิมพ์ออนไลน์ผ่านทางเว็บไซต์โชเซ็ตสึกะ นิ นาโร เมื่อวันที่ 22 กันยายน พ.ศ. 2559 ต่อมาซีรีส์นี้ได้รับการตีพิมพ์โดยโอเวอร์แลป ซึ่งเริ่มตีพิมพ์นวนิยายพร้อมภาพประกอบที่วาดโดย Jaian เมื่อวันที่ 25 ตุลาคม พ.ศ. 2560 ภายใต้สำนักพิมพ์โอเวอร์แลป โนเวล ณ วันที่ 25 ธันวาคม พ.ศ. 2567 ได้ออกจำหน่ายหนังสือไปแล้วจำนวน 14 เล่ม ได้รับการแปลและตีพิมพ์เป็นภาษาไทยสำนักพิมพ์เดกซ์เพรส

#### จำนวนเล่ม

### มังงะ
การดัดแปลงเป็นมังงะที่วาดโดยไฮจิ นากาโซเนะ เริ่มตีพิมพ์เป็นตอนในออนไลน์ผ่านเว็บไซต์*คอมิกส์ การ์โด*ของโอเวอร์แลป เมื่อวันที่ 24 พฤศจิกายน พ.ศ. 2560 ณ วันที่ 25 ธันวาคม พ.ศ. 2566 ได้วางจำหน่ายหนังสือไปแล้วจำนวน 12 เล่ม ได้รับการแปลและตีพิมพ์เป็นภาษาไทยสำนักพิมพ์เดกซ์เพรส

#### จำนวนเล่ม

### อนิเมะ
มีการประกาศสร้างเป็นซีรีส์อนิเมะทางโทรทัศน์ในงาน "Overlap Bunko 9th Anniversary Online Event" เมื่อวันที่ 17 เมษายน พ.ศ. 2565 ผลิตโดยสตูดิโอคอนเน็กต์และกำกับโดยโนริอากิ อาคิทายะ บทที่เขียนโดยยูกิเอะ ซูงาวาระ ออกแบบตัวละครโดยทาคาโอะ ซาโนะ และเพลงประกอบที่แต่งโดยชุน นาริตะ ซีรีส์นี้ออกอากาศตั้งแต่วันที่ 8 มกราคมจนถึงวันที่ 25 มีนาคม พ.ศ. 2567 ทางช่องเอที-เอ็กซ์และเครือข่ายอื่น ๆ เพลงเปิดของเรื่องคือ "Immortal" ร้องโดย Juvenile ส่วนเพลงปิดของเรื่องคือ "Keep Your Fire Burning" ขับร้องโดยมาโอะ อาเบะ มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้ 

มีการประกาศฤดูกาลที่สองในงานครบรอบ 10 ปีของโอเวอร์แลป บุงโกะ เมื่อวันที่ 15 ธันวาคม พ.ศ. 2567

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  ที่โชเซ็ตสึกะ นิ นาโร 
*  
*  
*  
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2560
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะและมังงะที่สร้างจากไลต์โนเวล
หมวดหมู่:อนิเมะและมังงะดาร์กแฟนตาชี
หมวดหมู่:เอลฟ์ในวัฒนธรรมประชานิยม
หมวดหมู่:อันเดดในวัฒนธรรมประชานิยม
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:มิวส์ คอมมิวนิเคชัน
หมวดหมู่:หนังสือการ์ตูนเกี่ยวกับมังกร
หมวดหมู่:นวนิยายเกี่ยวกับมังกร
ราฟูเต

**ราฟูเต** () เป็นอาหารโอกินาวะชนิดหนึ่ง ทำจากเนื้อหมูสามชั้นตุ๋นกับซีอิ๊วและน้ำตาลทรายแดง เดิมอาหารชนิดนี้เป็นเครื่องเสวยของราชสำนักรีวกีว และเชื่อกันว่าอาหารชนิดนี้มีสรรพคุณทำให้อายุยืนยาว

รัฐฮาวายในสหรัฐ เรียกราฟูเตว่า *โชยูพอร์ก* () หรือหมูซีอิ๊ว ถือเป็นอาหารชนิดหนึ่งที่เป็นองค์ประกอบของเพลตลันช์ () หลังกลุ่มผู้อพยพชาวโอกินาวะได้นำราฟูเตเข้ามาสู่ฮาวายในช่วงต้นคริสต์ทศวรรษที่ 1900 ในเวลาต่อมาจึงมีการรังสรรค์เมนูอาหารขึ้นใหม่ คือ ไก่ซีอิ๊ว เป็นอาทิ ผู้อพยพชาวโอกินาวะในฮาวายจำนวนไม่น้อย ผันตัวเป็นเจ้าของร้านอาหารและโอกาซูยะทั่วฮาวายตั้งแต่คริสต์ทศวรรษ 1940 เป็นต้นมา 

## อ้างอิง

หมวดหมู่:อาหารโอกินาวะ
หมวดหมู่:อาหารฮาวาย
หมวดหมู่:อาหารจากเนื้อหมูของญี่ปุ่น
เงินเดือน

**เงินเดือน** เป็นรูปแบบการจ่ายเงินเป็นงวดจากนายจ้างให้กับลูกจ้าง ซึ่งอาจระบุไว้ในสัญญาจ้างแรงงาน แตกต่างจากค่าจ้างที่ให้ตามชิ้นงาน ตามจำนวนชั่วโมง หรืออื่น ๆ จะได้รับค่าตอบแทนแยกกัน แทนที่จะจ่ายเป็นงวด เงินเดือนยังถือได้ว่าเป็นค่าใช้จ่ายในการจ้างงานและช่วยทางด้านทรัพยากรบุคคลในการดำเนินงานขององค์กร ด้วยเหตุนี้จึงเรียกว่าค่าใช้จ่ายพนักงานหรือค่าใช้จ่ายเงินเดือน ในการบัญชีเงินเดือนจะได้รับการบันทึกไว้ในบัญชีเงินเดือน

เงินเดือนมีจำนวนเงินที่คงที่หรือค่าตอบแทนที่นายจ้างจ่ายให้กับลูกจ้างเพื่อเป็นการตอบแทนการทำงานที่ทำ โดยทั่วไปเงินเดือนจะจ่ายเป็นงวด ๆ เช่น จ่ายเป็นรายเดือน

โดยทั่วไปเงินเดือนจะพิจารณาจากการเปรียบเทียบอัตราการจ่ายในตลาดกับผู้ที่ทำงานลักษณะเดียวกันในอุตสาหกรรมที่คล้ายคลึงกันในภูมิภาคเดียวกัน เงินเดือนยังได้รับการกำหนดโดยการปรับอัตราการจ่ายและช่วงเงินเดือนที่กำหนดโดยนายจ้างแต่ละราย

## อ้างอิง

หมวดหมู่:ค่าจ้างและเงินเดือน
หมวดหมู่:การสรรหาบุคลากร
หมวดหมู่:การจัดการทรัพยากรมนุษย์
การแข่งม้าในประเทศญี่ปุ่น

thumb|250px|ดีปอิมแพ็คชนะการแข่งขันคิกกะโช ในปี พ.ศ. 2548

การแข่งม้า () เป็นกีฬาขี่ม้าที่ได้รับความนิยมสูงในประเทศญี่ปุ่น มีการแข่งม้ามากกว่า 21,000 รายการจัดขึ้นในแต่ละปี การแข่งม้าในประเทศญี่ปุ่นแบ่งออกเป็น 3 ประเภทหลัก ได้แก่ การแข่งวิ่งทางเรียบ การแข่งกระโดดข้ามรั้ว และการแข่งบันเอ

ในประเทศญี่ปุ่น การแข่งม้าจัดขึ้นโดยสมาคมแข่งม้าญี่ปุ่น (Japan Racing Association; JRA) และสมาคมแข่งม้าแห่งชาติ (National Association of Racing; NAR) โดย JRA ดูแลการแข่งขันที่สนามหลัก 10 สนามในหัวเมืองใหญ่ของประเทศ และ NAR ดูแลการแข่งขันที่สนามท้องถิ่นตามเมืองต่าง ๆ

การแข่งม้ารายการสำคัญของประเทศญี่ปุ่น มักจัดขึ้นในฤดูใบไม้ผลิ ใบไม้ร่วง และฤดูหนาว โดยมีรายการที่สำคัญที่สุดคือเจแปนคัพ

## ประวัติ
thumb|250px|ซามูไรขี่ม้าในโยโกฮามะ
การแข่งม้าและกีฬาขี่ม้าในประเทศญี่ปุ่นมีประวัติมายาวนานหลายศตวรรษ แต่การแข่งม้าในรูปแบบมาตรฐานของยุโรปได้เริ่มขึ้นในฤดูใบไม้ผลิ พ.ศ. 2405 จัดโดยชาวอังกฤษที่พำนักอยู่บริเวณที่ราบลุ่มใกล้กับท่าเรือโยโกฮามะ

หลังจากมีการแข่งม้าอย่างไม่เป็นทางการหลายครั้ง สนามแข่งม้าเนงิชิได้สร้างขึ้นในปี พ.ศ. 2409 เพื่อเป็นสนามแข่งขันถาวรสำหรับผู้อยู่อาศัยในย่านยามาเตะ แม้ว่าในตอนแรก สนามจะสร้างขึ้นเพื่อรองรับชาวต่างชาติเป็นหลัก แต่การแข่งม้าที่สนามแห่งนี้ก็ได้รับความนิยมอย่างมากจากชาวญี่ปุ่น จักรพรรดิเมจิได้เสด็จมาทอดพระเนตรการแข่งม้าที่สนามถึง 14 ครั้ง การแข่งม้ายังได้แพร่กระจายไปยังเมืองท่าอื่น ๆ เช่น สมาคมจ็อคกีโคเบะได้ก่อตั้งขึ้นในปี พ.ศ. 2413

ในระยะแรก การแข่งม้าในประเทศญี่ปุ่นได้พัฒนาควบคู่ไปกับการผสมพันธุ์ม้า การสนับสนุนทางการเงินอย่างใกล้ชิดระหว่างสองอุตสาหกรรมนี้ได้ทำให้อุตสาหกรรมทั้งสองเติบโตอย่างรวดเร็วในช่วงการเติบโตทางเศรษฐกิจหลังสงครามโลกครั้งที่สอง สมาคมแข่งม้าญี่ปุ่นได้ก่อตั้งขึ้นในปี พ.ศ. 2497

เจแปนคัพ รายการแข่งม้าที่สำคัญที่สุดของญี่ปุ่น เริ่มจัดขึ้นใน พ.ศ. 2524 โดยแข่งที่สนามแข่งม้าโตเกียวในสัปดาห์สุดท้ายของเดือนพฤศจิกายน เป็นการแข่งขันที่ดึงดูดม้าที่มีชื่อเสียงจากทั่วโลก

## การแข่งขันที่สำคัญ

;กุมภาพันธ์
* February Stakes (ดิน 1600m) 

;มีนาคม
* ทากามัตสึโนะมิยะ คิเน็น (หญ้า 1200m)
* โอซากะไฮ (หญ้า 2000m)

;เมษายน
* โอกะโช (Japanese 1000 Guineas) (หญ้า 1600m) - รายการแรกของสามรัดเกล้า
* ซัตสึกิโช (Japanese 2000 Guineas) (หญ้า 2000m) - รายการแรกของสามมงกุฎ

;พฤษภาคม
* เท็นโนโช (ฤดูใบไม้ผลิ) (หญ้า 3200m)
* เอ็นเอชเคไมล์คัพ (หญ้า 1600m)
* วิกตอเรียไมล์ (หญ้า 1600m)
* ยูชุนฮิมบะ (Japanese Oaks) (หญ้า 2400m) - รายการที่สองของสามรัดเกล้า
* โตเกียวยูชุน (Japanese Derby) (หญ้า 2400m) - รายการที่สองของสามมงกุฎ

;มิถุนายน
* ยาซูดะคิเน็น (หญ้า 1600m)
* ทาการาซูกะคิเน็น (หญ้า 2200m)

;กันยายน
* Sprinters Stakes (หญ้า 1200m)

;ตุลาคม
* ชูกะโช (หญ้า 2000m) - รายการสุดท้ายของสามรัดเกล้า
* คิกกะโช (Japanese St. Leger) (หญ้า 3000m) - รายการสุดท้ายของสามมงกุฎ
* เท็นโนโช (ฤดูใบไม้ร่วง) (หญ้า2000m)

;พฤศจิกายน
* ควีนเอลิซาเบธที่ 2 คัพ (หญ้า 2200m)
* ไมล์แชมเปียนชิป (หญ้า 1600m)
* เจแปนคัพ (หญ้า 2400m) - รายการที่เงินรางวัลสูงที่สุดในญี่ปุ่น

;ธันวาคม
* แชมเปียนคัพ (ดิน 1800m)
* Hanshin Juvenile Fillies (หญ้า 1600m)
* Asahi Hai Futurity Stakes (หญ้า 1600m)
* อาริมะคิเน็น (Grand Prix) (หญ้า 2500m) - รายการที่วงเงินพนันสูงที่สุดในโลก
* Hopeful Stakes (หญ้า 2000m)
* โตเกียวไดโชเต็ง (ดิน 2000m) - รายการเดียวของ NAR ที่ได้มาตรฐานนานาชาติระดับ G1

## อ้างอิง

## แหล่งข้อมูลอื่น
* Horse Racing in Japan
สวัสดิการ

**สวัสดิการ** () หรือ **สวัสดิการสังคม** (social welfare) คือการสนับสนุนจากรัฐบาลประเภทหนึ่งที่มีจุดมุ่งหมายเพื่อสร้างความมั่นใจว่าสมาชิกของสังคมจะสามารถได้รับความต้องการขั้นพื้นฐานของมนุษย์ เช่น อาหารและที่พักพิง ส่วนคำว่า **ประกันสังคม** อาจมีความหมายเหมือนกันกับสวัสดิการ หรือหมายถึงโครงการประกันสังคม ที่ให้การสนับสนุนเฉพาะผู้ที่จ่ายเงินมาก่อนแล้วเท่านั้น (เช่น ระบบบำนาญ) ซึ่งตรงข้ามกับโครงการ *ช่วยเหลือทางสังคม* ที่ให้การสนับสนุนด้านความต้องการพื้นฐานเพียงอย่างเดียว (เช่น สิทธิประโยชน์ด้านทุพพลภาพ) องค์การแรงงานระหว่างประเทศ ให้คำนิยามประกันสังคมว่าครอบคลุมถึง การสนับสนุนผู้สูงวัย การสนับสนุนการดูแลเด็ก การรักษาพยาบาล การลาเพื่อเลี้ยงดูบุตรและการลาป่วย สวัสดิการ การว่างงานและทุพพลภาพ และการสนับสนุนผู้ประสบอาการบาดเจ็บจากการทำงาน

ในความหมายที่กว้างกว่านี้ สวัสดิการยังอาจรวมถึงความพยายามในการจัดให้มีระดับพื้นฐานด้านความเป็นอยู่ที่ดีขึ้นผ่าน *บริการทางสังคม* ที่ได้รับเงินสนับสนุน เช่น การดูแลสุขภาพ การศึกษา โครงสร้างพื้นฐาน การฝึกอาชีพ และการเคหะสาธารณะ ในรัฐสวัสดิการ รัฐจะรับผิดชอบด้านสุขภาพ การศึกษา โครงสร้างพื้นฐาน และสวัสดิการของสังคม โดยจัดให้มีบริการทางสังคมต่าง ๆ

## อ้างอิง

หมวดหมู่:ระบบสังคม
หมวดหมู่:การประกันสังคม
หมวดหมู่:เศรษฐศาสตร์การคลัง
หมวดหมู่:สวัสดิการ
หมวดหมู่:เศรษฐศาสตร์สวัสดิการ
คำประกาศก่อตั้งสหภาพสาธารณรัฐสังคมนิยมโซเวียต

**คำประกาศก่อตั้งสหภาพสาธารณรัฐสังคมนิยมโซเวียต** () เป็นเอกสารทางประวัติศาสตร์ที่เมื่อรวมกับสนธิสัญญาการก่อตั้งสหภาพโซเวียต ได้สร้างพื้นฐานทางรัฐธรรมนูญสำหรับการสร้างสหภาพสาธารณรัฐสังคมนิยมโซเวียตในฐานะรัฐหลายชาติ

คำประกาศระบุถึงเหตุผลที่จำเป็นต้องจัดตั้งสหภาพระหว่างสาธารณรัฐโซเวียตที่มีอยู่ทั้งหมดให้เป็นรัฐสังคมนิยมที่เป็นเอกภาพ และแสดงความเต็มใจที่จะ "ปฏิวัติถาวร" โดยส่งออกการปฏิวัติสังคมนิยมไปยังรัฐอื่น ๆ โดยหลักอยู่ทางตะวันตก ดังที่เห็นได้จากสงครามโปแลนด์–โซเวียตเมื่อไม่นาน คำประกาศยังเน้นย้ำว่าการก่อตั้งสหภาพสาธารณรัฐสังคมนิยมโซเวียตเป็นสหภาพโดยสมัครใจของประชาชนที่มีสิทธิเท่าเทียมกัน โดยที่สาธารณรัฐโซเวียตแต่ละแห่งยังคงมีสิทธิที่จะแยกตัวออกจากสหภาพอย่างเสรี ซึ่งเป็นบทบัญญัติที่ใช้เป็นพื้นฐานทางกฎหมายในการแยกตัวเป็นเอกราชของสาธารณรัฐหลายแห่ง และการล่มสลายของสหภาพในเวลาต่อมาใน ค.ศ. 1991

ร่างคำประกาศได้รับการรับรองเมื่อวันที่ 29 ธันวาคม ค.ศ. 1922 โดยการประชุมคณะผู้แทนผู้มีอำนาจเต็มจากรัสเซียโซเวียต ยูเครนโซเวียต เบียโลรัสเซียโซเวียต และ ทรานส์คอเคซัสโซเวียต ในวันที่ 30 ธันวาคม ค.ศ. 1922 การประชุมรัฐสภาโซเวียตสหภาพทั้งปวงครั้งที่ 1 ได้รับรองคำประกาศก่อตั้งสหภาพสาธารณรัฐสังคมนิยมโซเวียตร่วมกับสนธิสัญญาการก่อตั้งสหภาพโซเวียต และถูกรวมไว้เป็นคำปรารภในรัฐธรรมนูญแห่งสหภาพโซเวียตฉบับ ค.ศ. 1924

## อ้างอิง

หมวดหมู่:สนธิสัญญาเกี่ยวข้องกับสหภาพโซเวียต
หมวดหมู่:การเมืองสหภาพโซเวียต
หมวดหมู่:สนธิสัญญาที่มีผลใช้บังคับในปี พ.ศ. 2465
โอเบด โคฟี แซม

**โอเบด โคฟี แซม** (; 1 กุมภาพันธ์ ค.ศ. 1998 – ) เป็นนักฟุตบอลอาชีพชาวกานา ปัจจุบันทำหน้าที่ในตำแหน่งปีก

## อาชีพ

### เซคอนดีฮาซากัส
ก่อนหน้านี้ แซมเคยทำหน้าที่ให้แก่ทีมเซคอนดีฮาซากัสในดิวิชันวันลีกของกานา ก่อนที่จะย้ายไปคาเรลายูไนเต็ด เขาใช้เวลาหนึ่งฤดูกาลกับฮาซากัส และระหว่างดิวิชันวัน ฤดูกาล 2019–2020 โดยมีสถิติแอสซิสต์ของสโมสรสูงสุดด้วยการทำได้ 5 แอสซิสต์ และได้รับแมนออฟเดอะแมตช์ 3 รางวัลจาก 10 นัด

### คาเรลายูไนเต็ด
ก่อนกานาพรีเมียร์ลีก ฤดูกาล 2020–2021 ในเดือนตุลาคม ค.ศ. 2020 สโมสรฟุตบอลคาเรลายูไนเต็ดได้ประกาศอย่างเป็นทางการว่าพวกเขาได้เซ็นสัญญากับแซมจากเซคอนดีฮาซากัสหลังจากการเจรจาที่ประสบความสำเร็จระหว่างทั้งสองสโมสร ซึ่งเขาได้รับการเปิดตัวเมื่อวันที่ 13 ธันวาคม ค.ศ. 2020 โดยลงแข่งเต็ม 90 นาทีในแมตช์ที่ชนะสโมสรฟุตบอลคิงฟัยศ็อลเบบส์ 2 ประตูต่อ 0

## อ้างอิง

หมวดหมู่:ปีกฟุตบอลชาย
หมวดหมู่:นักฟุตบอลชายชาวกานา
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นในไทยลีก 3
องค์การบริหารส่วนตำบลฝายนาแซง

**องค์การบริหารส่วนตำบลฝายนาแซง** เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลฝายนาแซง ตำบลหนองสว่าง และตำบลน้ำเฮี้ย ในอำเภอหล่มสัก จังหวัดเพชรบูรณ์ ในปี พ.ศ. 2565 มีประชากรทั้งหมด 5,571 คน 

## ที่ตั้งและอาณาเขต
องค์การบริหารส่วนตำบลฝายนาแซงมีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับองค์การบริหารส่วนตำบลนาแซง (อำเภอหล่มเก่า)
* **ทิศตะวันออก** ติดต่อกับองค์การบริหารส่วนตำบลสักหลง
* **ทิศใต้** ติดต่อกับองค์การบริหารส่วนตำบลวัดป่า และองค์การบริหารส่วนตำบลน้ำก้อ
* **ทิศตะวันตก** ติดต่อกับองค์การบริหารส่วนตำบลนาเกาะ (อำเภอหล่มเก่า)

## ประวัติ
เดิมพื้นที่ตำบลฝายนาแซง มีฐานะเป็นสภาตำบลฝายนาแซงในปี พ.ศ. 2516 และได้รับการยกฐานะขึ้นเป็นองค์การบริหารส่วนตำบลฝายนาแซง อำเภอหล่มสัก จังหวัดเพชรบูรณ์ ในวันที่ 25 ธันวาคม พ.ศ. 2539 

ในวันที่ 10 เมษายน พ.ศ. 2544 กระทรวงมหาดไทยพิจารณาว่าสภาตำบลน้ำเฮี้ย อำเภอหล่มสัก ซึ่งมีประชากรเพียง 1,637 คนยุบรวมเข้ากับองค์การบริหารส่วนตำบลฝายนาแซง และในวันที่ 9 กรกฎาคม พ.ศ. 2547 กระทรวงมหาดไทยได้พิจารณาอีกครั้งว่าสภาตำบลหนองสว่าง ในพื้นที่ใกล้เคียงของเขตองค์การบริหารส่วนตำบลมีประชากรในเขตสภาตำบลเพียง 1,323 คน จึงให้ยุบรวมเข้ากับองค์การบริหารส่วนตำบลฝายนาแซง

## ประชากร
พื้นที่องค์การบริหารส่วนตำบลฝายนาแซงประกอบด้วยหมู่บ้านทั้งสิ้นจำนวน 15 หมู่บ้าน มีจำนวนประชากรรวมทั้งหมด 5,571 คน แบ่งเป็นชาย 2,674 คน หญิง 2,897 คน (เดือนธันวาคม 2565)

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลฝายนาแซง

ฝายนาแซง
ปาณัสม์ กิตติภาณุวงศ์

**ปาณัสม์ กิตติภาณุวงศ์**  เป็นนักฟุตซอลตำแหน่งปีกชาวไทย เขาทำหน้าที่ให้แก่สโมสรฟุตซอลชลบุรีบลูเวฟในการแข่งฟุตซอลไทยลีก และเป็นส่วนหนึ่งของฟุตซอลทีมชาติไทยในการแข่งอาเซียนฟุตซอลแชมเปียนชิพ 2016

## เกียรติประวัติ

 ทีมชาติไทย

*ฟุตซอลชิงแชมป์เอเชีย:  **รองชนะเลิศ**: 2024

## อ้างอิง

หมวดหมู่:นักฟุตซอลชายชาวไทย
หมวดหมู่:นักกีฬาชาวไทย
หมวดหมู่:นักกีฬาจากกรุงเทพมหานคร
หมวดหมู่:ผู้เล่นสโมสรฟุตซอลชลบุรีบลูเวฟ
หมวดหมู่:นักกีฬาไทยที่ได้เหรียญทองซีเกมส์
เอลิเซ่ แพทย์หญิงทะลุมิติ

***เอลิเซ่ แพทย์หญิงทะลุมิติ*** (, ) เป็นนวนิยายเว็บของเกาหลีใต้ที่เขียนโดย Yuin จัดทำเป็นอนุกรมในบริการ KakaoPage ของ Kakao ตั้งแต่เดือนธันวาคม 2558 ถึงเมษายน 2559 เว็บตูนได้วาดภาพโดย Mini ได้รับการตีพิมพ์ในกาเกาเพจตั้งแต่เดือนกันยายน 2560 ถึงกุมภาพันธ์ 2564 ซีรีส์โทรทัศน์อนิเมะดัดแปลงโดยสตูดิโอมาโฮฟิล์ม ออกอากาศในเดือนมกราคมถึงมีนาคม 2567

## ตัวละคร
;
:
;
:
;
:
;
:
;
:
;
:
;
:
;
:
;
:

## อ้างอิง

## แหล่งข้อมูลอื่น
*  ที่กาเกาเพจ 
*  ที่กาเกาเพจ 
*  ที่ comico 
*  
* 

หมวดหมู่:มันฮวาที่ตีพิมพ์ในปี พ.ศ. 2560
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะที่สร้างจากมันฮวา
หมวดหมู่:อนิเมะของครันชีโรล
หมวดหมู่:การ์ตูนญี่ปุ่นแนวต่างโลก
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:มาโฮฟิล์ม
หมวดหมู่:การ์ตูนญี่ปุ่นแนววีรคติ
หมวดหมู่:เว็บตูนเกาหลีใต้
หมวดหมู่:อนิพลัส
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:การ์ตูนญี่ปุ่นแนวการแพทย์
ปราโบโว ซูบียันโต

**ปราโบโว ซูบียันโต โจโยฮาดีกูซูโม** (; เกิดวันที่ 17 ตุลาคม ค.ศ. 1951) เป็นนักการเมือง นักธุรกิจ และนายพลกิตติมศักดิ์เกษียณอายุชาวอินโดนีเซีย ซึ่งดำรงตำแหน่งประธานาธิบดีคนที่ 8 ของอินโดนีเซีย   ปราโบโวจะเป็นประธานาธิบดีคนที่สามของอินโดนีเซียที่มีภูมิหลังทางการทหาร ต่อจากซูฮาร์โต อดีตพ่อตาของเขา และ ซูซีโล บัมบัง ยูโดโยโน โดยในปี ค.ศ. 1998 เขาถูกปลดประจำการจากกองทัพ และต่อมาถูกห้ามไม่ให้เข้าสหรัฐอเมริกา เนื่องจากถูกกล่าวหาว่ากระทำการละเมิดสิทธิมนุษยชน

ปราโบโว ซูบียันโต สำเร็จการศึกษาจากสถาบันการทหารแห่งอินโดนีเซีย (Akademi Militer Nasional) ในปี ค.ศ. 1970 และส่วนใหญ่รับราชการในหน่วยรบพิเศษ (Kopassus) จนกระทั่งได้รับการแต่งตั้งให้เป็นหัวหน้าหน่วยบัญชาการสำรองเชิงยุทธศาสตร์ (Kostrad) ในปี ค.ศ. 1998 เขามักถูกนิยามว่าเป็นชาตินิยมฝ่ายขวา 

ในช่วงต้นปี ค.ศ. 2008 กลุ่มคนใกล้ชิดของปราโบโว ได้ก่อตั้งพรรคขบวนการอินโดนีเซียยิ่งใหญ่ หรือเกอรินดรา ในการเลือกตั้งประธานาธิบดีปี ค.ศ. 2009 เขาลงสมัครชิงตำแหน่งรองประธานาธิบดีในฐานะผู้สมัครคู่กับเมกาวาตี ซูการ์โนปูตรี แต่ไม่ได้รับการเลือกตั้ง เขาลงสมัครในการเลือกตั้งประธานาธิบดีปี ค.ศ. 2014  และพ่ายแพ้ต่อโจโก วีโดโด ผู้ว่าการกรุงจาการ์ตา ซึ่งเขาโต้แย้งผลการเลือกตั้งในตอนแรก  เขาลงสมัครชิงตำแหน่งประธานาธิบดีอีกครั้งแต่ไม่ประสบความสำเร็จในปี ค.ศ. 2019 โดยมี ซันดิยะกา อูโน เป็นผู้สมัครร่วม และได้รับการสนับสนุนจากเกอรินดรา พรรคยุติธรรมรุ่งเรือง พรรคอาณัติแห่งชาติ พรรคประชาธิปไตย และพรรคเบอะร์กายา . การที่เขาปฏิเสธที่จะยอมรับผลการเลือกตั้งทำให้ผู้ติดตามของเขาออกมาประท้วงซึ่งก่อให้เกิดการจลาจลที่นองเลือดในจาการ์ตา อย่างไรก็ตาม หลังจากการขับเคี่ยวที่ดุเดือด ปราโบโวเข้าร่วมคณะรัฐมนตรีในตำแหน่งรัฐมนตรีว่าการกระทรวงกลาโหมในช่วงปี ค.ศ. 2019 ถึง ค.ศ. 2024 

เมื่อวันที่ 10 ตุลาคม ค.ศ. 2021 เกอรินดราประกาศให้ปราโบโวเป็นผู้สมัครในการเลือกตั้งประธานาธิบดีอินโดนีเซียในปี ค.ศ. 2024  วันที่ 12 สิงหาคม ค.ศ. 2022 ปราโบโวประกาศว่าเขายอมรับการเสนอชื่อของเกอรินดรา  ปราโบโวประกาศชัยชนะในการเลือกตั้งเมื่อวันที่ 14 กุมภาพันธ์ โดยการสำรวจความคิดเห็นอย่างไม่เป็นทางการในช่วงแรกแสดงให้เห็นว่าเขามีคะแนนนำในการลงคะแนนรอบแรก  เมื่อวันที่ 20 มีนาคม คณะกรรมการการเลือกตั้งทั่วไป (KPU) รับรองผลการเลือกตั้งและประกาศให้เขาเป็นประธานาธิบดีคนใหม่ของอินโดนีเซีย  ศาลรัฐธรรมนูญอินโดนีเซียยืนยันสถานะของเขาเมื่อวันที่ 22 เมษายน ค.ศ. 2024  ปัจจุบันรัฐบาลของโจโก วีโดโด กำลังเตรียมการสำหรับกระบวนการเปลี่ยนผ่านสู่รัฐบาลในอนาคตของปราโบโว 

## ชีวิตส่วนตัว

## อ้างอิง

### ข้อมูล

* 
* 

## อ่านเพิ่ม

* Asiaweek: An Idealist's Rise And Fall
* ABC Foreign Correspondent: The Farmer Wants a Country
* Jakarta Globe: Rebranding Brings Prabowo Into the Electoral Frame
* Military Politics and Democratization in Indonesia (Routledge Research on Southeast Asia)

หมวดหมู่:ประธานาธิบดีอินโดนีเซีย
หมวดหมู่:นายพลชาวอินโดนีเซีย
หมวดหมู่:ศิษย์จากโรงเรียนทหารแห่งชาติอินโดนีเซีย
หมวดหมู่:ชาวชวา
หมวดหมู่:มุสลิมชาวอินโดนีเซีย
หมวดหมู่:ชาวบันยูมาซัน
หมวดหมู่:ชาวมินฮาซา
หมวดหมู่:ตระกูลเจินดานา
หมวดหมู่:ตระกูลโจโยฮาดีกูซูโม
หมวดหมู่:บุคคลจากจาการ์ตา
กรัมปีแคต

**ทาร์ดาร์ ซอส** (; 4 เมษายน ค.ศ. 2012 – 14 พฤษภาคม ค.ศ. 2019) ชื่อเล่น **กรัมปีแคต** (, ) เป็นแมวในสหรัฐที่เป็นที่รู้จักจากใบหน้าที่"บึ้ง"ถาวร ซึ่งเกิดจากฟันล่างยื่นและสภาพแคระของแมว ตัวแมวเริ่มมีชื่อเสียงเมื่อ Bryan Bundesen พี่/น้องชายของเจ้าของแมว Tabatha Bundesen โพสต์ภาพถ่ายบนเว็บไซต์เรดดิตในวันที่ 22 กันยายน ค.ศ. 2012 มีม "Lolcat" และภาพล้อจากภาพถ่ายนี้ที่บรรดาผู้ใช้เรดดิตเป็นผู้สร้างทำให้แมวตัวนี้มีชื่อเสียง โดยมักมีชื่อเสียงในอินเทอร์เน็ตมีมที่มีการสร้างภาพเชิงลบและเหยียดหยามอย่างตลกขบขันจากรูปถ่ายนั้น

ณ วันที่ 3 มิถุนายน ค.ศ. 2023 กรัมปีแคตมียอดถูกใจในเฟซบุ๊กทั้งหมด 8.3 ล้านครั้ง ผู้ติดตามในอินสตาแกรม 2.6 ล้านบัญชี ผู้ติดตามในทวิตเตอร์ 1.5 ล้านบัญชี และผู้ติดตามในยูทูบ 276,000 บัญชี

## อ้างอิง

## แหล่งข้อมูลอื่น

*
*
*Original Reddit post: "Meet Grumpy Cat"

หมวดหมู่:สัตว์ที่เกิดในปี พ.ศ. 2555
หมวดหมู่:สัตว์ที่ตายในปี พ.ศ. 2562
หมวดหมู่:นักแสดงสัตว์
หมวดหมู่:สัตว์บนอินเทอร์เน็ต
หมวดหมู่:เสียชีวิตจากการติดเชื้อทางเดินปัสสาวะ
หมวดหมู่:สัตว์เลี้ยงลูกด้วยนมเพศเมีย
หมวดหมู่:แมวในสหรัฐ
หมวดหมู่:อินเทอร์เน็ตมีมเกี่ยวกับแมว
หมวดหมู่:อินเทอร์เน็ตมีม
วัดเจ้าจันทร์

**วัดเจ้าจันทร์** เป็นโบราณสถานร้างตั้งอยู่ในเมืองเชลียง ตำบลศรีสัชนาลัย อำเภอศรีสัชนาลัย จังหวัดสุโขทัย

## ประวัติ
ไม่ปรากฏหลักฐานการสร้าง แต่จากการใช้ศิลาแลงเป็นวัสดุหลักสามารถเทียบได้กับศาสนสถานของพระเจ้าชัยวรมันที่ 7 จึงเชื่อว่าคงสร้างในสมัยนี้

วัดเจ้าจันทร์ปรากฏอยู่ในหนังสือพระราชนิพนธ์ *[[เที่ยวเมืองพระร่วง]]* ของพระบาทสมเด็จพระมงกุฎเกล้าเจ้าอยู่หัว ความว่า 

"ที่ทางทิศเดียวกับวัดมหาธาตุมีอยู่แห่งหนึ่ง ซึ่งชาวบ้านเรียกว่าวัดเจ้าจันทร์ ทางเข้าไปต้องผ่านสวนกล้วยของราษฎร ในที่วัดนั้นมีเป็นปรางค์ฐาน 3 วาสี่เหลี่ยม สูงประมาณ 6 วา มีประตูเข้าไปในปรางค์นั้นได้ พอแลเห็นข้าพเจ้าก็ได้ร้องว่าเป็นเทวสถานหรือโบสถ์พราหมณ์ รูปปรางค์เป็นพยานอยู่ชัด คือเป็นทำนองเดียวกับวัดศรีสวาย หรือวัดพระพายหลวงเมืองสุโขทัย ครั้นเที่ยวคุ้ยค้นดูในกองศิลาอิฐปูนที่พังอยู่ ก็เผอิญพบเศียรพระอิศวรทิ้งเศียรหนึ่ง ทำด้วยศิลา มีอุนาโลมอยู่เป็นพยานด้วย"

## โบราณสถานและโบราณวัตถุ
สิ่งก่อสร้างสำคัญคือ ปรางค์ประธานศิลปะขอมก่อด้วยก้อนศิลาแลงขนาดใหญ่และมีปูนฉาบประดับตกแต่งผิว ที่เรือนธาตุมีซุ้มประกอบทั้งสี่ด้าน มีประตูทางเข้าด้านหน้าทางทิศตะวันออกเพียงทางเดียวด้านหน้ามีห้องสำหรับประดิษฐานรูปเคารพ ด้านอื่นเป็นประตูหลอก ชุดเครื่องบนของปราสาทสอบคล้ายรูปพุ่มและมีกลศประดับเป็นเครื่องยอด

ต่อมาในสมัยสุโขทัย ศาสนสถานแห่งนี้ได้รับการปรับเปลี่ยนให้เป็นวัดพุทธ มีการถมบริเวณโดยรอบของฐานปราสาท ทำให้ฐานชุดบัวคว่ำบัวหงายจมอยู่ใต้ดิน แล้วสร้างวิหารศิลาแลงขึ้นที่ด้านหน้าของปรางค์ปราสาทพร้อมกับมณฑปศิลาแลงสำหรับประดิษฐานพระอัฎฐารสขึ้นทางทิศเหนือของปรางค์ ในมณฑปมีโกลนศิลาแลงพระพุทธรูปยืนพระหัตถ์แนบลำพระองค์ 1 องค์

ต่อมากรมศิลปากรได้ขุดพบพระพิมพ์ทำด้วยชิน ทรงเครื่องแบบกษัตริย์ และในชั้นลึกลงไปขุดพบโบราณวัตถุสมัยทวารวดี เครื่องถ้วยหริภุญไชย ลูกปัดแก้ว และชิ้นส่วนโครงกระดูกคน

## อ้างอิง

หมวดหมู่:อุทยานประวัติศาสตร์ศรีสัชนาลัย
เจ้าจันทร์
หมวดหมู่:โบราณสถานในจังหวัดสุโขทัย
วัดชมชื่น

**วัดชมชื่น** เป็นโบราณสถานร้างตั้งอยู่ริมแม่น้ำยม นอกเมืองโบราณศรีสัชนาลัย อุทยานประวัติศาสตร์ศรีสัชนาลัย ในตำบลศรีสัชนาลัย อำเภอศรีสัชนาลัย จังหวัดสุโขทัย กรมศิลปากร ประกาศกำหนดจำนวนโบราณสถานระดับชาติ โดยประกาศในราชกิจจานุเบกษา เล่ม 52 ลงวันที่ 8 มีนาคม พ.ศ. 2478 หน้า 3701

## โบราณสถานและโบราณวัตถุ
จากการขุดค้นทางโบราณคดี พบหลักฐานการตั้งถิ่นฐานบริเวณวัดชมชื่นมาตั้งแต่สมัยก่อนประวัติศาสตร์ตอนปลาย (ราวพุทธศตวรรษที่ 9) หลักฐานสำคัญที่พบได้แก่ เศษภาชนะดินเผาเนื้อหยาบ ขึ้นรูปด้วยมือ คุณภาพต่ำ 

หลักฐานมาพบมากขึ้นในสมัยกึ่งก่อนประวัติศาสตร์ถึงสมัยทวารวดี (พุทธศตวรรษที่ 10–16) โดยขุดค้นพบโครงกระดูกมนุษย์ จำนวน 15 โครง 

สมัยวัฒนธรรมร่วมแบบเขมรถึงสมัยสุโขทัยตอนต้น กำหนดอายุราวพุทธศตวรรษที่ 17–18 พบหลักฐานเป็นกลุ่มซากโบราณสถานอิฐจำนวน 3 หลัง ชิ้นส่วนกี๋ท่อดินเผา เศษภาชนะดินเผาเนื้อแกร่งไม่เคลือบ เศษภาชนะดินเผาเนื้อแกร่งเคลือบเขียวและกระดูกสัตว์ 

สมัยวัฒนธรรมสุโขทัยถึงสมัยอยุธยา กำหนดอายุได้ราวพุทธศตวรรษที่ 19–21 ประกอบด้วยเจดีย์และวิหารที่สร้างขึ้นราวพุทธศตวรรษ 19–20 และได้รับการบูรณะในราวพุทธศตวรรษที่ 21 เจดีย์ทรงกลมก่อด้วยศิลาแลง วิหารตั้งอยู่ด้านหน้าเจดีย์ประธานก่อด้วยศิลาแลงขนาด 6 ห้อง มีมุขยื่นออกมาด้านหน้า ด้านหลังวิหารเชื่อมต่อกับมณฑป คล้ายเป็นห้องทึบอยู่ท้ายวิหาร หลังคาใช้ศิลาแลงก่อเหลื่อมเข้าหากันเป็นรูปจั่วแหลม 

สมัยวัฒนธรรมอยุธยาถึงสมัยรัตนโกสินทร์ โบราณวัตถุที่พบส่วนมากเป็นกลุ่มเศษกระเบื้องดินเผาและเศษภาชนะเนื้อกระเบื้องประเภทเครื่องถ้วยจีนสมัยราชวงศ์หมิงถึงชิง ยังพบเหรียญสตางค์และเหรียญบาทปะปนอยู่ในชั้นดิน

## อ้างอิง

หมวดหมู่:อุทยานประวัติศาสตร์ศรีสัชนาลัย
ชมชื่น
หมวดหมู่:โบราณสถานในจังหวัดสุโขทัย
โจ ฮิวกิลล์

**โจเซฟ เบรนเนน ฮิวกิลล์** (; เกิด 19 ตุลาคม 2003) เป็นนักฟุตบอลอาชีพชาวอังกฤษ ปัจจุบันเล่นเป็นกองหน้าตัวกลางให้กับคิลมาร์น็อค ใน สกอตติชพรีเมียร์ชิป

## ชีวิตวัยเด็ก
ฮิวกิลล์เกิดที่เมืองเดอรัม เริ่มเป็นนักฟุตบอลเยาวชนกับนิวคาสเซิลยูไนเต็ด ซึ่งเขาใช้เวลาหนึ่งปีก่อนที่จะเข้าร่วมทีมซันเดอร์แลนด์ซึ่งเป็นทีมคู่แข่งของนิวคาสเซิล

## ระดับสโมสร
### แมนเชสเตอร์ยูไนเต็ด
ฮิวกิลล์เซ็นสัญญากับแมนเชสเตอร์ยูไนเต็ดเมื่อวันที่ 1 กรกฎาคม 2020 โดยมีรายงานว่าสโมสรจากแมนเชสเตอร์ต้องต่อสู้กับสโมสร 2 สโมสรจากลอนดอนอย่างอาร์เซนอลและทอตนัมฮอตสเปอร์ พร้อมกับสโมสรอื่น ๆ สำหรับลายเซ็นของเขา เส้นทางของเขาเริ่มต้นอย่างสดใส พร้อมกับผลงานที่โดดเด่นของเขาในเกมกับลิเวอร์พูลรุ่นอายุไม่เกิน 23 ปี ซึ่งเขายิงได้ 4 ประตูจากการชนะ 6–3 ในกรณีนี้ เขากลายเป็นเพียงผู้เล่นคนที่สองในประวัติศาสตร์แมนเชสเตอร์ยูไนเต็ดที่ยิงได้ 4 ประตูใน 1 นัดกับลิเวอร์พูล ต่อจากสตีฟ โจนส์ในเกมสำรองในปี 1977

ฮิวกิลล์ถูกเรียกตัวไปฝึกซ้อมกับทีมชุดใหญ่ของแมนเชสเตอร์ยูไนเต็ดสำหรับการเตรียมปรีซีซั่นฤดูกาล 2021–22 เขาลงเล่นในเกมกระชับมิตรกับดาร์บีเคาน์ตีและควีนส์พาร์กเรนเจอส์

เขาเซ็นสัญญาฉบับใหม่กับสโมสรในเดือนกรกฎาคม 2021

เมื่อวันที่ 1 กุมภาพันธ์ 2023 ฮิวกิลล์เป็น 1 ใน 3 ดาวรุ่งของแมนเชสเตอร์ยูไนเต็ดที่ย้ายไปร่วมทีมออลทริงงัมในเนชันนัลลีกโดยยืมตัวไปตลอดนัดที่เหลือของฤดูกาล

## อ้างอิง

หมวดหมู่:นักฟุตบอลชายชาวอังกฤษ
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
วารุง

[thumb|right|300px|วารุงของหมู่บ้านแห่งหนึ่งใน[อำเภอการุต จังหวัดชวาตะวันตก ประเทศอินโดนีเซีย]]
**วารุง** () เป็นชื่อเรียกร้านค้าขนาดเล็กในครอบครัวรูปแบบหนึ่งของประเทศอินโดนีเซีย วารุงมีอยู่หลากหลายรูปแบบทั้งเป็นร้านของชำ ร้านอาหาร หรือแม้แต่ร้านกาแฟ นักท่องเที่ยวต่างชาติรู้จักวารุงในฐานะร้านของชำ หรือร้านอาหาร แต่สำหรับชาวอินโดนีเซียคือร้านค้าเป็นห้องภายในที่พักอาศัย โดยมากวารุงจะดำเนินกิจการโดยผู้หญิงเป็นส่วนใหญ่ นอกจากนี้ร้านค้าหลายแห่งบนเกาะบาหลี มักตั้งชื่อสถานประกอบการเพื่ออำนวยความสะดวกแก่นักท่องเที่ยวโดยใช้ชื่อ *วารุง* เพื่อสื่อถึงความเป็นอินโดนีเซีย

วารุงแบบดั้งเดิมสร้างขึ้นจากไม้ ไม้ไผ่ และใช้หญ้ามุงหลังคา ส่วนวารุงที่สร้างเป็นถาวรวัตถุจะสร้างด้วยการก่ออิฐถือปูนติดกับบ้านพักอาศัยของครอบครัว และวารุงที่สามารถเคลื่อนย้ายได้ง่ายจะสร้างจากสังกะสี ดีบุก หรือไฟเบอร์กลาส ส่วน *วารุงเตินดา* () คือวารุงแบบเตนต์ คลุมด้วยผ้าใบกันน้ำ หรือพลาสติกคลุมหลังคา สามารถเคลื่อนย้ายหรือรื้อถอนได้ง่าย

## อ้างอิง

## แหล่งข้อมูลอื่น

* "What is a Warung?" 

หมวดหมู่:การค้าปลีกในประเทศมาเลเซีย
หมวดหมู่:การค้าปลีกในประเทศอินโดนีเซีย
หมวดหมู่:วัฒนธรรมมาเลเซีย
หมวดหมู่:วัฒนธรรมอินโดนีเซีย
หมวดหมู่:อาหารข้างถนนในประเทศอินโดนีเซีย
วิพาวีร์ พัทธ์ณศิริ

**วิพาวีร์ พัทธ์ณศิริ** ชื่อเล่น ปริมมี่ เป็นนักแสดง ผู้กำกับ และนางแบบชาวไทย

## การศึกษา
วิพาวีร์จบการศึกษาจากโรงเรียนนานาชาติโชรส์เบอรี จากนั้นจึงไปศึกษาต่อด้าน Fine Art Photography ที่ประเทศอังกฤษ

## เข้าสู่วงการ
วิพาวีร์เข้าสู่วงการจากการเข้าประกวดไทยซุปเปอร์โมเดลคอนเทสต์ โดยเข้าถึงรอบ Top 50 จากนั้นจึงได้เข้าประกวด Seventeen Ambassador ซึ่งเธอได้รับรางวัลชนะเลิศ ทำให้เธอเริ่มต้นอาชีพในวงการจากการเป็นนางแบบ จากนั้นในปี 2558 วิพาวีรมีผลงานละครเรื่องแรกคือละครซีรีส์เรื่องมาลี เพื่อนรัก..พลังพิสดาร โดยแสดงเป็น ฟรังก์ ฟรานเชสการ์

ในปีถัดมาคือในปี 2559 เธอได้ร่วมแสดงในซิทคอมเรื่องฟิตเนสสะเด็ดยาด ทางเอ็มคอตเอชดีโดยรับบทเป็น ไข่ต้ม จากนั้นเธอจึงหายไปจากหน้าจอประมาณ 6 ปีเนื่องจากไปเรียนต่อและทำงานที่อังกฤษ ก่อนจะมารับงานแสดงอีกครั้งในภาพยนตร์เรื่องเร็วโหด..เหมือนโกรธเธอเมื่อปี 2565 โดยรับบทเป็น ปอ 

ในปี 2566 วิพาวีร์ได้กำกับและเป็นโปรดิวเซอร์ในภาพยนตร์สั้นเรื่อง ดาหลา สีม่วง จากภาพยนตร์เรื่องนี้ทำให้เธอได้รับรางวัลจากเทศกาลภาพยนตร์สั้นที่ประเทศญี่ปุ่น

## ผลงาน
### ละครโทรทัศน์

### ซิทคอม

### ภาพยนตร์

## อ้างอิง

หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักเดินแบบไทย
หมวดหมู่:ผู้กำกับภาพยนตร์ชาวไทย
ปูตูฮาลือบอ

thumb|ขนมปูตูฮาลือบอ
**ปูตูฮาลือบอ** เป็นขนมพื้นบ้านบริเวณชายแดนภาคใต้ของประเทศไทยมีลักษณะเด่นที่นำสมุนไพรมาเป็นส่วนประกอบ ได้แก่ ขมิ้นชัน ขิง ข่า ตะไคร้ กระเทียม หอมแดง และลูกซัด รสชาติเผ็ดร้อนเล็กน้อยทว่าหอมหวานกลมกล่อม เพราะมีไส้เป็นน้ำตาลโตนด(น้ำตาลโตนด พื้นที่ชายแดนใต้ เรียกน้ำตาลแว่น)

## ความเป็นมา
เล่าสืบกันมาว่า ขนมปูตูฮาลือบอ มาจากรัฐตรังกานู ประเทศมาเลเซีย ไม่มีประวัติชัดเจนว่าใครเป็นคนค้นคิด และใครนำเข้ามาในไทย

ปูตูฮาลือบอ นิยมทำรับประทานในช่วงฤดูฝน ซึ่งเป็นช่วงที่ชาวบ้านขาดรายได้ เนื่องจากไม่สามารถกรีดยางพาราได้ อีกทั้งเดินทางลำบาก จึงนำวัตถุดิบในครัว รวมทั้งมันสำปะหลัง มาทำเป็นขนม

ชื่อขนมชนิดนี้เป็นภาษามลายู “ปูตู” แปลว่า แป้ง ส่วน “ฮาลือบอ” แปลว่า เม็ดลูกซัดซึ่งลูกซัดนั้นเป็นเครื่องเทศที่ให้กลิ่นหอม

## อ้างอิง

หมวดหมู่:ขนมไทย
หลัว หรงหวน

**หลัว หรงหวน** (; 26 พฤศจิกายน พ.ศ. 2445 &#x2013; 16 ธันวาคม พ.ศ. 2506) เป็นผู้นำทางทหารคอมมิวนิสต์ชาวจีน เขาเคยดำรงตำแหน่งรองประธานคณะกรรมาธิการสามัญประจำสภาประชาชนแห่งชาติ

หมวดหมู่:จอมพลชาวจีน
หมวดหมู่:จอมพลแห่งสาธารณรัฐประชาชนจีน
หมวดหมู่:นักการเมืองพรรคคอมมิวนิสต์จีน
วัดศิริสุทโธคำชะโนด

300px|thumb|ป่าคำชะโนด
200px|thumb|เจ้าอาวาสวัดปัจจุบันคือหลวงปู่เพ็ง

**วัดศิริสุทโธคำชะโนด** เป็นวัดในพุทธศาสนาใกล้กับบ้านคำชะโนด อำเภอบ้านดุง จังหวัดอุดรธานี ทางภาคตะวันออกเฉียงเหนือของประเทศไทย โดยตั้งอยู่ในเขตวัวังนาคินทร์ริมทะเลสาบที่มีตำนานนาคซึ่งเป็นงูใหญ่อาศัยอยู่

การสักการะนาคเป็นสิ่งหลักอย่างหนึ่งในอารามเล็ก ๆ แห่งนี้ โดยมีพระประมาณสิบรูปอาศัยอยู่ที่นี่ถาวร รวมถึงเชื่อกันว่านาคมีที่ซ่อนตัวอยู่บนเกาะดังกล่าว ซึ่งเชื่อมต่อกับวัดอื่นด้วยสะพาน ส่วนต้นกำเนิดของวัดนั้นตั้งอยู่บนเกาะ

นอกจากนี้ มีการเพิ่มสวนสัตว์ขนาดเล็กที่มีเต่าเข้ามาในอาราม และตรงข้ามอาคารวัดหลักมีตลาดถาวร (ในชนบท) สำหรับผู้มาเยือน

## อ้างอิง
* Destination Guide Udon Thani  by Tourist Authority of Thailand (www.tourismthailand.org) http://www.tourismthailand.org/destinationguide/information_services.php?id=00000866 

## แหล่งข้อมูลอื่น
* 
thumb|left|200px|หนึ่งในศาลเจ้าหลายแห่งบนเกาะ

ศิริสุทโธคำชะโนด
หมวดหมู่:อำเภอบ้านดุง